Erik Dons

Erik Dons (1915–2002) var en norsk diplomat og jurist.

Han var sønn av flypionér Hans Fleischer Dons (1882–1940) og Hilda Marie Høyer (1895–1979). Etter examen artium på latinlinjen 1934 og cand.jur. 1939 ble han sekretær i Utenriksdepartementet i 1940, forfremmet til byråsjef i 1949.

I 1951 giftet han seg med Cecilie Margrethe Jensen (født 1925). Han var ambassaderåd (nestsjef) ved Norges delegasjon til FN 1952–1956, sendemann til Bangkok, Djakarta og Manila 1956–1959, ambassadør til Kina 1959–1964 og til Portugal 1964–1967. Fra 1967 var han spesialrådgiver i UD,Dons, Erik i Hvem er Hvem 1973. blant annet med i delegasjonene som forhandlet om norsk medlemskap i den planlagte nordiske tollunionen NORDØK (skrinlagt 1970) og Det europeiske fellesskap (EF), samt var med på traktatkonferanser og møter i Europarådet og Konferansen for sikkerhet og samarbeid i Europa (KSSE). Fra 1976 til 1981 var han ambassadør ved Norges ambassade i Øst-Berlin i Øst-Tyskland (DDR). Etter dette var han blant annet formann i den norsk-sovjetiske grensekommisjon for revisjon av landegrensene med Sovjetunionen.Erik Dons 80 år i NTB tekst den 10. mars 1994. 

Dons var kommandør av St. Olavs Orden.Leidulv Namtvedt, Erik Dons, nekrolog i Aftenposten den 4. februar 2002.Tildelinger - Erik Dons - kongehuset.no

 Utgivelser 
 Norsk Statsborgerrett (1947)
 FN i arbeid (1949)

 Referanser 

Kategori:Norske jurister
Kategori:Norges ambassadører til Thailand
Kategori:Norges ambassadører til Indonesia
Kategori:Norges ambassadører til Filippinene
Kategori:Norges ambassadører til Kina (Folkerepublikken)
Kategori:Norges ambassadører til Portugal
Kategori:Norges ambassadører til Øst-Tyskland
Kategori:Kommandører av St. Olavs Orden
Kategori:Personer fra Horten kommune